Ridge Tool anunta cresteri si investitii in educatie

In 2011, Ridge Tool a bifat o cifra de afaceri cu 40% mai mare. “Principalele directii care au contribuit la atingerea acestui procent sunt vanzarile semnificative de pe segmentul industrial si petrochimic si dezvoltarea pietei de curatare si mentenanta canalizari”, declara Camil Aliman, Area Manager Romania & Hungary.

Cele mai bine vandute produse marca Ridge Tool au fost cele pentru domeniul industrial, cele destinate prelucrarii tevilor din otel, cat si dispozitivele de video inspectie pentru canalizari si pentru curatat canalizari. Avand in vedere trendul pietei, in 2012 gama Ridgid se va extinde cu cateva produse pentru taierea tevilor din PVC si polietilena dar si cu produse inovatoare din zona microinspectiei conductelor.

In 2012, Ridge Tool isi doreste sa investeasca in educatie. Principalul obiectiv este ca informatiile despre noile tehnologii sa ajunga la utilizatorii produselor. In acest scop va continua seria de seminarii de business Drain Cleaning Events, inceputa in 2011. De asemenea, va fi dezvoltata si partea de resurse online. Este vorba despre platforma www.rigidblog.ro si inaugurarea unei pagini pe care vor fi prezenti utilizatorii produselor.

  Totodata sunt vizati si studentii universitatilor de profil. In ultimii 2 ani, RIDGID a derulat peste 60.000 EUR prin programul "We build reputations". „Vom continua aceasta actiune si in 2012. La Faculatea de Instalatii din Bucuresti si la Universitatea de Petrol si Gaze din Ploiesti vom derula seminarii pentru studenti, sustinute de catre trainerul nostru Csaba Balazs si profesorii din cadrul facultatilor. Se va pune accent pe partea practica a utilizarii tehnologiei in domeniul instalatiilor si a petrochimiei” declara Camil Aliman, Area Manager Romania & Hungary.